钦定古今图书集成/历象汇编/历法典/第067卷 > 图
## 钦定古今图书集成/历象汇编/历法典/第067卷 > 图

一小轮之心当不同心圈甲乙其半径为十万分之七一五五乙丙均圈半径为二三八五以本法见土星历中置木星距庚最高若干〈平行表上取之〉戊乙弧为丁庚甲同度，己丙均圈上取其倍，乃丙己弧为庚甲弧之倍作线，成丙甲乙形。夫形有乙角，乙丙乙甲两圈各半径求丙甲边，又求甲角。次戊甲乙乙甲丙两角，并之，以半周减之，得丙甲丁角，即丙甲丁形。有甲丁全数，有甲角。甲丙边，可推丁角乃本星本圈均角也。又推丙丁边，乃星距地若干。

凡求第一均数诸法，非为星之体在丙，即为岁行圈之心，盖星在年行之初，恒在丙丁线中，或上或下，人目在丁，常见丁丙线如一点。

依上八测，苐谷门人于总积六千三百十三年，为万
历庚子，得木星最高处在辰宫七度三十二分。再算，
多禄某古所测，总积四千八百四十九年，为永和丙
子，得最高在己宫十四度○分。两测中积为一千四
百六十四年，两处之差，为二十三度三十二分，乃最
高所行经度。依法求一年之行，以所行度数为实，年
数为法而一，得五十七秒五十二微。又从万历庚子
至本历元中积为二十八年。以所测处加二十八年
之行，得如表。

“木星年岁圈大小及其次加减” 第五。

“年岁圈”者。〈古二法名小轮或次小轮〉“为木星会太阳两次中积所
行之轮也。”一年为二会之中积日，率然非太阳之年
岁而为三百九十馀日。依此圈之行，可解木星之进
退迟疾多类之行。其全解见本《历指》一卷，今求其大
小。

《多禄》某用本图测本星，太阳冲之外。

总积四千八百五十二年。《永和》四年己卯，太阳平行
躔鹑首宫十六度十一分。〈本方〉为卯初，〈月日不记有日行为是〉用
浑仪移得降娄宫二度，在午圈上。木星当时比月及
毕宿大星，测得视行在实沈宫十五度四十一分。下
图为《丁辛线》，图号如上：

上“木星冲太阳三测”第三以前距此测为六百四十
一日。〈时刻不等其差甚微〉依表求中积，各行得木星平行为五
十三度十七分，丙己午角次轮行为二百一十八度
三十一分。〈全周外〉

第三测视距最高冲，为三十三度二十三分，壬丁丙
也。减第三测均数，二度四十七分，己丙丁角，馀三十
度三十六分，壬己午角加中积行丙己午，得八十三
度五十三分。〈壬己午角也〉用法求第一均数，己午丁角，得
五度十五分。丁午己壬加之，得午丁壬，乃岁轮心视
距最高冲之度。又求丁午线，得九九七七七。〈己午全为十万〉
第三测时，最高冲测定在娵訾宫十一度木星。今测
实沈宫某度，则距高冲为九十四度四十五分较小